Enzymkaskade

En kaskade kan defineres som en reaksjon som går nedover i en viss hastighet helt til et sluttprodukt blir dannet. Dette kan skje uten at produktet går tomt på grunn av at det brukes enzymer. Enzymer fungerer som katalysatorer som påskynder en reaksjon uten selv å bli brukt opp.

I en enzymkaskade skjer flere reaksjoner etter hverandre. Det starter med at ett enzymmolekyl binder seg til et substratmolekyl og danner et produkt. Deretter blir produktet fra denne reaksjonen koplet på det aktive setet til et nytt enzym (som et nytt substrat), som igjen blir et nytt produkt osv. Etter flere slike prosesser, kommer en fram til det endelige produktet som en er ute etter.

Under vises reaksjonsforløpet i en enzymkaskade:

Substrat1 + Enzym1 --> Substrat2 + Enzym1

Substrat2 + Enzym2 --> Substrat3 + Enzym2

Substrat3 + Enzym3 --> Substrat4 + Enzym3

Substrat4 + Enzym4 --> Sluttprodukt + Enzym4

Figur 1: Eksempel på en generell enzymkaskade

Et eksempel på en enzymkaskade som skjer i kroppen er glykolysen. Glykolysen består av 8 trinn, der enzymer er en viktig del i hvert trinn, og gjør at reaksjonen går i en bestemt rekkefølge. Et nytt produkt blir dannet når forskjellige enzymer binder seg til substratet fra forrige reaksjonstrinn. I glykolysen blir glukose omdannet til Pyruvat (pyrodruesyre) som er sluttproduktet. Et annet eksempel er koagulasjonskaskaden ved hemostase, hvor flere faktorer aktiverer hverande for så å danne sluttproduktet fibrin.

Kilder: - http://oai.cwi.nl/oai/asset/10110/10110A.pdf - Powerpoint om Enzymreaksjoner fra forelesning 23/8-2012 i Med Tek 2. - http://snl.no/glykolysen - Hematology clinical princioels and applications, fourth edition, av Bernadette F. Rodak, George A. Fritsma og Elaine M. Keohane, s. 626-646